Varga Zoltán Zsolt: Légből kapott

Olvasás 4. osztály

Készítette: Kovácsné Nagy Katalin

1. A vers bemutatása. Megfigyelés: milyen a vers hangulata?

2. Beszélgetés: humoros, vicces, szójátékokkal teli, könnyed hangulatú vers.
Cím magyarázata: szólás, jelentése: nincs valóságos alapja.
Igaz-e a vers tartalmára?

3. Gyűjtsük ki azokat a szavakat, amelyek „lég” kezdetűek! Ismeritek-e a jelentésüket?
Amelyiket nem ismerik, azt lejegyezzük a rövid szómagyarázattal.
légvonat: huzat
légvár: ábrándvilág, vágyálom
légzsák: az autók utasait ütközés esetén védő, felfújódó zsákok.
légszomj: nehézlégzés, fulladás
légszesz: világító gáz
légút: azok a szerveink, amelyeken végigáramlik a beszívott levegő
légtér: a Földet körülvevő légkörnek egy adott helyhez tartozó része
légüres: olyan zárt tér, amelyből a levegőt eltávolították
légkalapács: nagy nyomású levegővel működő véső
léghajó: A léghajó olyan légi jármű, amelynek sűrűsége kisebb (vagy egyenlő), mint a környező levegőé, ezért energiafelhasználás nélkül képes lebegni.
légfék: levegő nyomás segítségével működő fékrendszer
léghullám: megváltozott összetételű levegőtömeg érkezése
légpuska: a fegyvercsőből sűrített levegővel repíti ki a lövedéket
légvédelem: az adott terület légterének védelme különböző fegyverekkel
légzár: a levegő nem tud tovább áramlani

4. Olvassuk újra a verset!
Idézz olyan verssort, ami megfelelhet a valóságnak!
Idézz olyat, ami a valósággal kapcsolatban valamilyen hasonlóságon alapul!

5. A vers hangos olvasása: milyen hangokat hallunk? Milyen színeket, látványt látunk?

6. Készítsetek illusztrációt a vershez! Figyeljétek meg a magazinban szereplő illusztrációt is! Milyen színeket használ? Miért?

7. Van súlya a levegőnek? Fizikai kísérlet bemutatása.
Szükséges eszközök: digitális konyhai mérleg, léggömb.
Menete: Fújjuk fel a léggömböt, mérjük meg a mérleggel! Engedjük ki a levegőt! Mit mutat a mérleg?

Egyéb egyszerű kísérletek a levegővel:

https://www.mozaweb.hu/Lecke-TER-Termeszetismeret\_5-KIserletezzunk-101565